Na fin di januari e aña aki Minister Xiomara a anuncia cu Gobierno a prolonga e moratorio riba establecimento di supermercado (incluyendo minimarket) cu dos aña. E moratorio existente riba supermercado ta termina dia 23 di mei 2019 proximo y awor ta wordo prolonga te cu 23 di mei 2021. Esaki ta nifica cu pa e proximo dos añanan lo no duna permiso pa establece supermercado y/of minimarket nobo na Aruba.	E resultado ta cu tin un total di 187 supermercado (incluyendo minimarket) riba Aruba. Pa haya un miho bista a uza Aruba su GIS (Geographical Information System) unda a parti nos Pais den region y zona y a haci un analisis di cuanto supermercado tin den cada region. E regionnan Oranjestad West y Oranjestad Oost tin cada uno 39 supermercado y ta e regionnan cu tin mas tanto supermercado. Region di Noord y Tanki Leendert ta sigui cu un cantidad di 36 supermercado. Den e tabel adhunto por haya un bista di cuanto supermercado tin den cada region.	
Gobierno a prolonga e moratorio riba establecimento di supermercado nobo cu dos aña